title: Galuh Payuk
text: "Yéh, toto, nanangné, tingalin ja!, dadi kedas gati natahé laad masampatan, nyén sih olas nyampatang. Yéh ih Pan Tiwasé, mai ja delokin, to dadi ada magenep di langgatan paoné, nyén ja ngejang? Yé, ih, né nasi suba lebeng, ento bé gerang mabasa blingbing, déngdéng pada ento di klatkaté, ento jukut bé siap mawadah payuk, beneh ya nyursur bonné ngiruk cunguh. Yé, cirin kénkén ya né, aah Bapanné?"